da da da da da da da nb nb da da da da da nb nb da da da da da da da da nb nb da de de da da nb nb da da da da da da da da nb nb da de da da da da da da tr sv da da da da da da da da nb nb da da da da da da da da da da da da nb nb da da de da da da nb nb da da fy da da da da da da en nb nb da de nl da da nb nb da da da da da da da da nb nb da de sv da da da da da da da nb nb da da da da da da da da da da nb nb da da da da da da da da da da nb nb da de da da da da nb nb da da da da da da nb nb da da da da da da da da da da da da da nb nb da da da da da da da nb nb da de nb da da nb nb da da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de es cs da da da cs da de da da cs da de da da da de da da da de fy nl da sv da da da da da da nb de en da da da en da da da da cs da da de da da da da da de da da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: januar 2018
tirsdag den 30. januar 2018
Andre bøger jeg læser, nr. 2
Denne bog er en god og konkret håndbog. For dig som gerne lige vil vide noget om tøjstil, kropsformer og nå ja - overgangsalderen. Den er fyldt med tips og håndterbare tricks. Enkelt opbygget og med gode billeder og tegninger.
Jeg er selv 42 år og fik ret meget ud af bogen. Trods jeg synes, jeg allerede har godt styr på ordentligt undertøj, make-up og tøjstil.
Se god ud... - af Christina Wedel
Indsendt af Birgitte B kl. 17.03 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Hausfrau, Livet i almindelighed
mandag den 29. januar 2018
Faktisk var det ikke kun konfekt jeg lavede i går. Jeg fik også smækkes en omgang kanelsnegle sammen. Min ældste kom med et ønske om noget 'sødt' og han har længe sukket efter kanelsnegle.
Normalt laver jeg snegle i et fad, men han kan bedst lide, når de er lavet på en plade. Så er de nemlig sprøde på hele overfladen. For tiden knokler han med en del afleveringsopgaver og masser af lektier, så det var på sin plads at give ham et ønske. Dekorationen stod han selv for.
Indsendt af Birgitte B kl. 16.37 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed, Mad, Weekend
søndag den 28. januar 2018
Måske en lidt underlig overskrift her i januar. Faktum er bare, at jeg ikke nåede at lave denne marcipan roulade i december og derfor har lavet den i dag.
Den er med marcipan, hvid chokolade, tranebær og lakrids. En ganske fin kombination. Opskriften er stort set som denne (næsten den samme, jeg har dog brugt almindelig marcipan og lakridspulver. Jeg brugte opskriften fra hendes bog 'Konfekt') og den ser lidt svær ud, men den er altså relativ let. Og den smagte virkelig godt.
Overtrækkes med hvid chokolade og pyntes.
Indsendt af Birgitte B kl. 19.42 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Mad, Weekend
fredag den 26. januar 2018
Der er usædvanligt stille på bloggen her i januar. Der er ikke noget galt, men jeg har mange ting om ørerne for tiden. Jeg har også fornemmelsen af, at der generelt er lidt stilstand rundt omkring i blogland.
Personligt er jeg lidt tøvende overfor januar og det nye år. Jeg kan ikke rigtig forklare hvorfor. Jeg længes efter lyset. I morges hørte jeg dog et par fugle fløjte. Og mit hjem er fyldt med tulipaner. Der er håb forude...
Indsendt af Birgitte B kl. 15.22 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed, Vinter, Weekend
onsdag den 24. januar 2018
Andre bøger jeg læser, nr. 1
Jeg læser en del skønlitteratur, fordi jeg elsker at læse. Ud over det læser jeg faktisk en del andre bøger. Både mine studiebøger, men også kogebøger og livsstilsbøger. Ja, jeg er faktisk sådan én, der læser en kogebog fra ende til anden.
Her i begyndelsen af januar har jeg læst den nyeste kogebog fra Jamie Oliver. Den hedder '5 ingredienser' på dansk, men jeg havde lånt den engelske udgave på biblioteket.
Jeg skal begynde med at erkende, at jeg er vild med manden og mange af hans opskrifter. På min boghylde findes f.eks. 'Spar med Jamie', som handler om sund mad til billig penge - og uden madspild. Det er en kogebog, som jeg ofte kigger i.
Den nye bog er lagt an på nemme opskrifter med kun 5 ingredienser. Altså, man skal altid  huske at læse opskriften godt igennem, inden man skal i gang. Ofte er der nemlig en eller flere basisvarer, som også skal bruges. Og jeg har f.eks. ikke altid eddike hjemme. Sådan er det generelt med Jamie Olivers opskrifter.
Heldigvis er jeg ikke bange for at freestyle lidt på hans opskrifter. Især hvis der indgår ingredienser, som ikke er almindelige i Danmark eller som vi ikke spiser hjemme hos os. Jeg glæder mig til at få lavet lidt lette og hurtige retter fra bogen.
Indsendt af Birgitte B kl. 17.14 7 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Hausfrau, Livet i almindelighed
mandag den 22. januar 2018
Det er mandag! Og jeg kan tænke tilbage på en weekend, hvor jeg har:
set X-Faktor og Barnaby i tv.
spist brunch på Café 8tallet. Tak til bryllupsgave. Det var i øvrigt en rigtig smart måde, de kører brunch på. Man kan frit vælge mellem 3, 5 eller 7 retter og dermed selv sammensætte en tallerken, man kan lide.
sovet 9 timer om natten.
fået ondt i halsen og haft hovedpine.
drukket te og rødvin (ikke sammen).
købt ny kaffemaskine. Tak til bryllupsgave. Den virker! og jeg skal nu ikke længere supplere med låne-maskine og nescafé.
været nede med storskrald.
fået læst halvdelen af den store bunke dameblade mv., som har hobet sig op siden før jul. Jeg er typen, der altid tager de gratis blade i Brugsen, Netto og Matas. Jeg nyder at læse dem, men ofte bliver de skubbet lidt i baggrunden, hvis jeg har studiebøger eller almindelige bøger.
ordnet madplan og indkøb.
Til gengæld har jeg IKKE fået ryddet spor op i denne weekend. Hvilket piner mig lidt, for jeg vil gerne være færdig. Men jeg havde åbenbart brug for en pause og tid til at slappe af (og sove) denne weekend.
Indsendt af Birgitte B kl. 16.30 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Hausfrau, Livet i almindelighed, Mad, Shopping, Sygdom, Weekend
søndag den 21. januar 2018
Lang og mørk januar
Ugens indlæg i Lokalavisen kan læses online og lige her. Det handler om den lange januar måned, om et nyt år og om et løfte til én selv.
Januar måned er altid lidt lang, lidt mørk og lidt trist. Det er selvfølgelig et nyt år, men det er også en hverdag, der har meldt sig efter juleferien og nytåret.
Det er ikke altid nemt at fylde tiden ud i januar, synes jeg. Jeg er forfalden til alt for meget tv og sofatid. Mørket påvirker mig nok mere end jeg tror. Især når det oftest er mørkt både når man går hjemmefra og når man kommer hjem igen.
Måneden byder for mange mennesker på løfter til én selv. Nytårsforsætter og lange lister med gode intentioner om sundere mad og mere motion. Måske også en idé om bedre vaner og et røgfrit liv. Eller et forsæt om et mindre forbrug og større opsparing.
I januar skal der spares. Medmindre pengene skal bruges på sunde madvarer eller nyt træningstøj. Og måske på en omgang januarudsalg. For det er jo billigt, alt det vi får præsenteret i reklamerne. Tænk på alt det vi sparer. Måske har vi virkelig brug for det. Måske lader vi os bare lokke.
Januar er god og lang, så vi føler at hele året og et nyt liv med nye vaner ligger foran os. Desværre er det ofte sådan, at januar netop er lang og vi derfor giver op på halvvejen.
I år har jeg ingen gode løfter til mig selv. Jeg er nemlig allerede sidste år begyndt at spise bare lidt sundere. Da jeg ikke ryger, så er det nemt at lade være. Til gengæld halter motionen gevaldigt for mig. Det er noget af det, som der skal rettes op på. Desuden har jeg også en intention om at skrive flere personlige indlæg til avisen.
Jeg gør bare ikke det hele i januar. For jeg har erfaring med, at det ikke holder. I stedet tager jeg et lille skridt frem mod det, jeg gerne vil. I hvilken som helst måned, på hvilken som helst dag. Jeg gør det i det små og kun for mig selv. Det virker for mig. I min optik er det overskueligt kun at ændre på én ting af gangen. F.eks. en cykeltur af gangen.
Måske det virker for dig at være flere om at holde hinanden til ilden. Eller er du lige som mig, der foretrækker at holde det lidt for sig selv og stille og roligt begynde små ændringer. Måske vil du slet ikke ændre noget som helst. Hvad enten det er det ene eller det andet, så håber jeg at det lykkes i 2018.
Indsendt af Birgitte B kl. 13.24 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen, Weekend
torsdag den 18. januar 2018
Som I måske husker, så var jeg på Kunstmuseum Arken lillejuleaften. Der var ikke mange mennesker, da vi kom om eftermiddagen. Det var derfor meget roligt og fredfyldt at gå rundt på udstillingerne.
Arken havde på det tidspunkt lige sat en udstilling op af Ugo Rondinone. Den hedder Ensomhedens Sprog - en rammende titel, når man som os bevægede sig rundt i klovnene, som de eneste levende mennesker.
De var faktisk også lidt uhyggelig livagtige. Man forventede lidt at de lige pludselig bevægede sig. Alt i alt en rigtig fin og tankevækkende udstilling.
Indsendt af Birgitte B kl. 19.19 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Jul, Livet i almindelighed, Vestegnen
onsdag den 17. januar 2018
Rydde op og rydde ud
Faktisk har jeg slet ikke fået skrevet om min omfattende oprydning her i januar. Jeg begyndte d. 2. januar. Det er ikke så ofte, jeg kaster mig ud i gennemgribende oprydning i hjemmet. Egentlig havde jeg også kasseret projektet som et nytårsprojekt.
Alligevel kom jeg lidt i gang i min juleferie. Det begyndte med en sortering af vores bogreol og så tog det ret hurtigt fart. Jeg brugte de to fridage efter nytår med at hive et par timer (eller tre) ud og sortere skabe i bund. Jeg har f.eks. tømt seks ringbind for gamle papirer og smidt ca. 7 poser ud pr. dag.
Efterfølgende var der bryllup og arbejde og hverdag, men jeg får ordnet lidt hver dag (næsten). En time i fredags og et par timer i lørdags blev det også til. Her fik jeg bla. kigget alle mine krydderier igennem, samt mine tebøtter og køkkenskabet med tørvarer.
Samtidig betød brylluppet også, at vi fik gavekort til nye hverdags tallerkener og bestik. Derfor blev der også lige ryddet op i det gamle, plus vores hverdagsglas.
Det begynder at tynde ud i skabene og jeg har fået etableret faste pladser til en del ting. Nogle gange kan jeg blive forbløffet over, hvor meget vi kan have herhjemme, som aldrig er i brug. Noget af oprydningen har betydet, at jeg har givet en del ting væk. Andet er smidt ud eller sat til genbrug.
Jeg er ca. 2/3 igennem hele lejligheden - altså de skabe, skuffer og reoler, som jeg gerne vil ordne. Noget er ryddet op for ikke så længe siden, så det trænger ikke. Den kommende weekend skal derfor også bruges til lidt oprydning.
Indsendt af Birgitte B kl. 15.51 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Hausfrau, Livet i almindelighed, Vinter, Weekend
mandag den 15. januar 2018
Bog nr. 1 i 2018 - Te Janus Stone
Så er årets første bog læst. Helt ulige mig, så har jeg snuppet en krimi igen... Men altså, jeg læste jo første bog i serien i sidste måned og den havde lidt en cliffhanger slutning, så jeg var nødt til at læse efterfølgeren.
Denne krimi er uden de store armbevægelser, hvilket gør den godt som fritidslæsning uden det store hovedbrud. Den er nem at gå til og fra. Jeg fik læst den færdig på en uges tid og kan nu kaste mig over studiebøgerne (oh joy).
Indsendt af Birgitte B kl. 16.31 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed, Studie
søndag den 14. januar 2018
Organdonor - har du taget stilling?
Nytårsaften blev jeg spurgt, om jeg var registreret som organdonor. Det var måske et lidt underligt spørgsmål. Fra nogle mennesker, som jeg lige havde mødt samme aften. Ikke desto mindre så er det et yderst relevant spørgsmål. Der er nemlig rigtig mange danskere, som slet ikke har taget stilling.
Jeg selv tog stilling, da jeg 'blev voksen'. Da jeg fyldte 18 år kom mine forældre med en folder fra Organdonor Registeret. Den skulle udfyldes - lige meget hvad jeg tog stilling til. Jeg har personligt valgt, at alt fra mig må bruges (hvis det kan).
Egentlig handler det jo om at få taget stilling, blive registreret og få fortalt de nærmest, hvad ens ønske er. Det er i øvrigt blevet 100 gange nemmere at registrere sig end dengang med min blanket, der skulle indsendes. Nu kan man blive registreret med NEM ID.
Så ingen undskyldning for ikke at tage stilling - du kan gøre det lige her.
(Ingen sponsering eller reklame i dette indlæg - jeg slår bare et slag for en god sag. Helt uopfordret).
Indsendt af Birgitte B kl. 14.59 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Livet i almindelighed
fredag den 12. januar 2018
Åh ferie - en slags fraklip
Juleferie. Du er ikke glemt. Her er lidt fraklip fra de sidste dejlige dage efter nytår. Denne uge er lidt hård at komme igennem. Jeg er i hvert fald faldet i søvn på sofaen et par aftener i denne uge... Så er det rart at kunne tænke tilbage på den lange ferie.
Jeg elsker restemad i jule- og påskeferie. Det er det lækreste med masser af fisk.
Det er om at komme ud, når himlen er blå og det ikke regner.
Drengene og jeg tog en tur ud til den sidste kæmpe på Vestegnen.
I ferien (og hele december faktisk) fik mine negle lov til at vokse sig lange.
Heldigvis bød ferien også på en aftale hos negle-damen (nederste billede) og nye røde negle.
Og som et PS. så fik jeg (endelig) min eksamenskarakter i går aftes - et flot 7-tal, som jeg er meget stolt af. Alt taget i betragtning om arbejdsindsats og motivation. God fredag derude...
Indsendt af Birgitte B kl. 15.10 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Jul, Livet i almindelighed, Vinter
torsdag den 11. januar 2018
Hvad jeg ellers skal i januar?
Ud over det overståede bryllup, så er min januar fyldt med lidt forskellige aftaler. Jeg kan se frem til disse dejlige begivenheder:
pige-fødselsdag hos min veninde
opstart af nye modul på studiet
middagsaftale med tidligere kollega
Det er de aftaler, der er lige nu. Jeg kender mig selv godt nok til, at der nok har været flere ting på programmet, når måneden er slut.
Altså, jeg har også alle mulige andre (knap så spændende) ting i kalenderen, såsom tandlægebesøg. Arbejdsmæssigt glæder jeg mig til brugertest i København og to kommunikationsworkshops.
Januar er lang, men lyset vender tilbage og nedtællingen til skiferien går i gang. Det er alt sammen dejligt at tænke på.
Indsendt af Birgitte B kl. 18.11 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Familie, Livet i almindelighed, Studie, Veninde, Vinter
tirsdag den 9. januar 2018
Her er sidste uges indlæg i Lokalavisen. Det handler om et nyt år og om fremtiden - det kan også ses online her.
Fremtiden er noget, der er svært at spå om. Alligevel er der kloge hoveder, der giver sig i kast med dette. Én af de ting, som der spås om er, at fremtiden for Vestegnen er lys.
I løbet af de næste 10 år går forudsigelserne på, at vi på Vestegnen vil opleve en øget befolkningsvækst. Det er populært at søge mod hovedstaden og vil være det endnu mere i fremtiden. Men hvor de færreste vil have råd til de høje priser i København, så vil mange have mulighed for at bosætte sig på Vestegnen. Det er allerede så småt begyndt. Vores område stiger i popularitet og det er blevet yderst attraktivt at flytte til Vestegnen. De mange fordele med skov, strand og åbne vidder er åbenlyse. Samtidig er nærheden til hovedstaden absolut også et stort plus.
Der er konkrete planer for Vestegnens fremtid, såsom letbanen. En bane der vil skabe en sammenhæng mellem mange af kommunerne på Vestegnen. Håbet er også, at det vil tiltrække arbejdskraft, virksomheder og nye beboere. Samtidig er der mange planer om udvidelse af boliger i vores område. Det bliver virkelig spændende at se, hvilken slags boliger, det ender med.
Personligt har jeg det dog lidt ambivalent med fremtiden for Vestegnen. Det er dejligt, at vi får nye tilflyttere og nye projekter. Alligevel så tænker jeg, som ordsproget siger, »man ved, hvad man har - ikke hvad man får«. For de nye tilflyttere skal selvfølgelig også være med til at forme og præge Vestegnen i fremtiden. Vi ved ikke, hvad fremtiden vil byde på for Vestegnens udvikling. Jeg håber dog, at vi kan bevare de mange grønne oaser, som er kendetegnet for Vestegnen. Jeg håber også, at vi får nye og gode tiltag, som højner vores område.
Det er nogle gange svært ikke at blive en smule bekymret om fremtiden en gang imellem. For det er svært at spå og lige så svært at forestille sig, hvad der vil ske. Det bedste vi kan gøre, er at deltage aktivt i den kommende tid, så vi kan være med til at bestemme rammerne for vores fremtidige Vestegn. Det skal nok blive godt, hvis vi selv investerer lidt tid og interesse i vores Vestegn.
Jeg håber, I alle har haft et godt og festligt nytår og er landet godt i det nye år. Jeg glæder mig i hvert fald til alt det nye år på Vestegnen.
Indsendt af Birgitte B kl. 16.22 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen
mandag den 8. januar 2018
Denne uge skal jeg være på arbejde alle dage. Det har jeg ikke været siden midten af december. Der er en del sager, som der skal ordnes. Samt møder, der er stablet op oveni hinanden.
Så selv om nogle måske mener, at jeg burde være på bryllupsrejse i denne uge, så er jeg altså bare sprunget ud i den helt almindelige hverdag. Med et syn af bilen, tjek af kontaktlinser og vasketur.
Og ved I hvad, det er slet ikke så dårligt endda...
Indsendt af Birgitte B kl. 16.49 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Hausfrau, Hverdag, Livet i almindelighed, Vinter
søndag den 7. januar 2018
Her er første store begivenhed i 2018
Jeg håber, I er kommet godt i gang med det nye år. 2018 - når jeg 'smager på det', så føles det godt. Især fordi der er rigtig mange gode ting i vente dette år.
Den første store begivenhed kom i går, hvor kæresten og jeg blev gift. Jo simpelthen, vi var en tur på rådhuset og efterfølgende holdt vi en lille reception for de nærmeste 60 venner og familie. Om aftenen var vi med forældre og søskende ude og spise.
Det var simpelthen sådan en dejlig dag. Bedre end jeg havde kunne have drømt om.
Indsendt af Birgitte B kl. 15.16 18 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Kæreste, Livet i almindelighed, Vinter, Weekend
torsdag den 4. januar 2018
Det bedste af 2017 - 25 bøger er læst
I lighed med sidste år, så har jeg lavet en top 3 over de bedste bøger, jeg har læst i 2017.
Jeg har godt nok læst mange bøger i 2017, som ikke lige var helt 'toppen af poppen'. Mange var sådan middelmådige bøger og det er lidt en skam. Måske er jeg bare svær at imponere.
Der har også været mange krimier. Mere end hvad godt er for mig. Jeg løber nemlig hurtigt sur i krimier. Jeg synes ofte, de er for ensformige.
Jeg nåede lige præcis 25 bøger, men det var faktisk ikke så svært at vælge min top 3:
Den underjordiske jernbane. Denne bog havde jeg skruet mine forventninger ned til. Det var helt ufortjent. Den er fantastisk godt skrevet. Jeg kan kun anbefale at læse den.
Hvor der er fugle. Fordi den ikke kan placeres i en genre. Fordi den er dyster og mørk og virkelig god sprogligt.
Bogen om Baltimore familien. Den var god, selv om den er lang. Meget velskrevet og kommer godt rundt om en karaktererne.
Bonusbogen - den var til gengæld svært at vælge i år. For jeg har læst hele to gode 'ikke-skønlitterære bøger'. Det er Jeg går i min fars støvler og Vi er bare selv. To rå og virkelig flot formulerede bøger.
Plus jeg vil give en ekstra anbefaling til Transfervindue, som helt klart har fortjent de rosende anmeldelser, som den har fået.
Planen for 2018 er at blive endnu mere kritisk med, hvad jeg læser. Jeg fik læst en del 'knap så gode' bøger i 2017 og det er livet altså for kort til. Så nu bliver der grovsorteret på min huskeliste og hentet inspiration til nye bøger.
Indsendt af Birgitte B kl. 18.37 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
tirsdag den 2. januar 2018
Kan man blogge hver dag i et helt år?
Tja, det kan man nok godt. Men efter 332 indlæg på min blog i 2017, så er jeg ikke på vej til at blogge hver dag.
Nogle gange er bloggen et frirum, mens nogle indlæg også bare kommer, fordi jeg bliver grebet af antallet.
Ja, jeg fik slået rekord i antal indlæg i 2017, men 2018 bliver et lidt mindre aktivt år. Jeg har besluttet at have flere 'fridage', hvor jeg ikke nødvendigvis skal blogge. Jeg skal have mere tid til andre ting, bla. meditation og gode bøger. Måske også noget motion.
Jeg glæder mig til 2018 - både herinde og i det virkelige liv.
Indsendt af Birgitte B kl. 19.59 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
mandag den 1. januar 2018
Bog nr. 25 i 2017 - Blodmåne
Velkommen til 2018. Håber I havde en dejlig aften i går. I dag har vi været flade og har fået hjemmelavede burgere til aftensmad. Så om lidt er det tv-tid.
En sen aften d. 30 december 2017 blev jeg færdig med årets sidste bog. Nr. 25. Jeg ville gerne have læst mere, men tiden var ikke til det. Denne bog er en god krimi. Den holdt mig fanget gennem hele bogen. 'Blodmåne' er en uafhængig opfølger til 'Krokodillevogteren', som jeg læste i 2016. Jeg ved, der er planlagt en tredje bog i serien til foråret. Den skal jeg også læse. For der er noget over denne danske krimi-serie, som fanger mig. Stor anbefaling herfra...
Indsendt af Birgitte B kl. 19.55 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Ferie, Jul, Livet i almindelighed
Nyere indlæg Ældre indlæg Start
Abonner på: Indlæg (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Hvem har glæde af opstrammende ultralyd, og hvem har ikke?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Andre bøger jeg læser, nr. 2
Andre bøger jeg læser, nr. 1
I den overståede weekend
Lang og mørk januar
Rydde op og rydde ud
Bog nr. 1 i 2018 - Te Janus Stone
Organdonor - har du taget stilling?
Åh ferie - en slags fraklip
Hvad jeg ellers skal i januar?
Her er første store begivenhed i 2018
Det bedste af 2017 - 25 bøger er læst
Kan man blogge hver dag i et helt år?
Bog nr. 25 i 2017 - Blodmåne
Fantastisk A/S tema. Temadesign af Jason Morrow. Leveret af Blogger.